钦定古今图书集成/明伦汇编/闺媛典/第349卷 > 祭诰封严母吕太夫人 王世贞
## 钦定古今图书集成/明伦汇编/闺媛典/第349卷 > 祭诰封严母吕太夫人 王世贞

“呜呼！畴不有伉？惟夫人伉？衮衣偕耋，翟茀以相。畴不
有嗣？惟夫人嗣。手握大斗，斟酌元气。畴不有养？惟夫
人养。鼎釜之腴，分大官饷。畴不有归，惟夫人归？柱石
在堂，庭玉相辉。畴不有祀？惟夫人祀？宗伯司之，饔飧
牢醴。畴不有葬？惟夫人葬？”司空佐之。金吾复圹，贞山
之阳。郁芊佳城，大隧丰碑。三公九卿，千里而内。守令
摄统。及乡先生，牛酒上冢。呜呼哀哉！妇德幽闲，誉不
上逮。扬于王庭，有来纶綍。女教习专，不出阃帏，长使
迩远，备荣致哀。夫人休哉，天子所贲。夫人仁哉，大保
所启。视不佞贞，实大母行。永媾庆门，天作之祥。敢攀
崇楸，以酹郁金。冀骈云车，俨其来歆。尚飨。